3. 10. 88 Επίσημη Εφημερίδα των Ευρωπαϊκών Κοινοτήτων Αριθ. C 256/1 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου για τις διατάξεις εφαρμογής του κανονισμού 
(ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων 
διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας 
Επενδύσεων και των λοιπών υφισταμένων χρηματοδοτικών μέσων 
CO Μ (88) 500 J 2 τελικό — SYN 151 
(Υποβληθείσα από την Επιτροπή στις 30 Αυγούστου 1988) 
(88/C 256/01) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομι­
κής Κοινότητας, και ιδίως τα άρθρα 130Ε και 153, 
την πρόταση της Επιτροπής, 
σε συνεργασία με το Ευρωπαϊκό Κοινοβούλιο, 
έχοντας υπόψη τη γνώμη της Οικονομικής και Κοινω­
νικής Επιτροπής, 
Εκτιμώντας: 
ότι το Συμβούλιο ενέκρινε τον κανονισμό (ΕΟΚ) αριθ. 
2052/88 της 24ης Ιουνίου 1988, για την αποστολή των 
διαρθρωτικών ταμείων, την αποτελεσματικότητα τους 
και τον συντονισμό των παρεμβάσεων μεταξύ τους 
καθώς και με τις παρεμβάσεις της Ευρωπαϊκής Τράπε­
ζας Επενδύσεων (ΕΤΕ) και των άλλων υφισταμένων 
χρηματοδοτικών μέσων (!), 
ότι το άρθρο 3 παράγραφος 5 του εν λόγω κανονισμού 
ορίζει ότι το Συμβούλιο, αποφασίζοντας με βάση το 
άρθρο 130Ε της συνθήκης, θεσπίζει τις απαραίτητες 
διατάξεις για το συντονισμό των παρεμβάσεων των 
διαφόρων ταμείων μεταξύ τους, αφενός, και των 
παρεμβάσεων των ταμείων με τις παρεμβάσεις της ΕΤΕ 
και των λοιπών υφισταμένων χρηματοδοτικών μέσων, 
αφετέρου, 
ότι είναι απαραίτητο να ενισχυθεί ο συντονισμός 
μεταξύ των διαρθρωτικών ταμείων και, μεταξύ αυτών, 
της ΕΤΕ και των άλλων χρηματοδοτικών μέσων της 
Κοινότητας ώστε να αυξηθεί η αποτελεσματικότητα 
της συνεισφοράς τους προς επίτευξη των στόχων που 
απαριθμούνται στο άρθρο 1 του κανονισμού (ΕΟΚ) 
(Ι) ΕΕ αριθ. L 185 της 15. 7. 1988, σ. 9. αριθ. 2052/88" ότι ο ρόλος της Επιτροπής όσον αφορά 
το ζήτημα αυτό είναι σημαντικός, 
ότι για να εξασφαλισθεί ο αποτελεσματικός συντονι­
σμός μεταξύ των μέσων παροχής επιδοτήσεων και 
δανείων, η Επιτροπή πρέπει, εφόσον χρειασθεί, να 
συνεργαστεί με την ΕΤΕ κατά την προετοιμασία των 
αποφάσεων της, 
ότι τα άρθρα 8 έως 11 του εν λόγω κανονισμού 
προβλέπουν ότι οι διατάξεις σχετικά με την εφαρμογή 
τους πρόκειται να θεσπιστούν στις σχετικές συμφωνίες 
που αναφέρονται στο άρθρο 130Ε της συνθήκης, 
ότι πρέπει να καθορισθούν τα κριτήρια που πρόκειται 
να χρησιμοποιεί η Επιτροπή για να επιλέξει τις 
αγροτικές περιοχές που βρίσκονται εκτός των περιφε­
ρειών που έχουν ορισθεί για συνδρομή των ταμείων 
δυνάμει του στόχου αριθ. 1, στις οποίες είναι δυνατόν να 
χορηγηθεί συνδρομή δυνάμει του στόχου αριθ. 5β, όπως 
καθορίζεται στο άρθρο 1 του κανονισμού (ΕΟΚ) αριθ. 
2052/88, 
ότι πρέπει να καθορισθεί το πεδίο, η διάρκεια και το 
περιεχόμενο των σχεδίων που υποβάλονται από τα 
κράτη μέλη καθώς και η προθεσμία για την υποβολή 
των εν λόγω σχεδίων, 
ότι πρέπει να καθορισθούν οι κατευθυντήριες γραμμές 
ως προς το περιεχόμενο και τη διάρκεια των κοινοτικών 
πλαισίων στήριξης που καταρτίζει η Επιτροπή και ως 
προς την προθεσμία για την κατάρτιση τους, 
ότι η Επιτροπή πρέπει να είναι σε θέση να προσαρμόσει 
τα κοινοτικά πλαίσια στήριξης λαμβάνοντας υπόψη τις 
ενέργειες που δεν προβλέπονται στα σχέδια που 
υποβάλλουν τα κράτη μέλη και, ιδίως, τις ενέργειες που 
προκύπτουν από νέες κοινοτικές πρωτοβουλίες, 
ότι η παρέμβαση των ταμείων που προβλέπεται στα 
κοινοτικά πλαίσια στήριξης πρέπει καταρχήν να λάβει 
τη μορφή συγχρηματοδότησης λειτουργικών προγραμ­
μάτων, 
Αριθ. C 256/2 Επίσημη Εφημερίδα των Ευρωπαϊκών Κοινοτήτων 3. 10. 88 
ότι πρέπει να διευκρινισθούν οι όροι εφαρμογής των 
λειτουργικών προγραμμάτων στα πλαίσια της ολοκλη­
ρωμένης προσέγγισης, 
ότι πρέπει να διευκρινισθούν οι γενικοί όροι που 
διέπουν την επεξεργασία των αιτήσεων για χρηματοδο­
τική συνδρομή των διαρθρωτικών ταμείων, 
ότι η χρηματοδοτική παρέμβαση των διαρθρωτικών 
ταμείων δυνάμει των στόχων αριθ. 1 έως 4 και αριθ. 5β 
πρέπει, κατά κανόνα να παρέχεται μόνο για ενέργειες 
που περιλαμβάνονται στα κοινοτικά πλαίσια στήριξης 
και για τις δαπάνες που πραγματοποιούνται μετά την 
υποβολή της αίτησης συνδρομής των ταμείων, 
ότι πρέπει να προσδιορισθούν οι όροι με τους οποίους 
τα διαρθρωτικά ταμεία μπορούν να χορηγούν συνολικές 
επιδοτήσεις και να συγχρηματοδοτούν σημαντικά 
σχέδια, 
ότι πρέπει να προβλεφθεί η χρηματοδότηση των μελών 
και της τεχνικής βοήθειας που συνδέονται με την κοινή 
ή συντονισμένη χρήση των διαρθρωτικών ταμείων, της 
ΕΤΕ και των λοιπών χρηματοδοτικών μέσων, 
ότι οι δικαιούχοι πρέπει να έχουν στη διάθεση τους 
ενδείξεις για τα ποσοστά των συνδρομών που προσφέ­
ρουν τα ταμεία, υπό τη μορφή μερίδας συμμετοχής στις 
επιλέξιμες δημόσιες δαπάνες, ώστε να διευκολύνονται 
κατά τον προγραμματισμό των προγραμμάτων, 
ότι συγχρόνως η Επιτροπή πρέπει να κλιμακώσει τα 
ποσοστά παρέμβασης με βάση τα κριτήρια που καθορί­
ζονται στο άρθρο 13 παράγραφος 1 του κανονισμού 
(ΕΟΚ) αριθ. 2052/88 και, ιδίως, όσον αφορά τη 
δυνατότητα των άλλων ενδιαφερομένων δημόσιων 
οργανισμών να συνεισφέρουν στη χρηματοδότηση των 
ενεργειών αυτών, 
ότι για την ενθάρρυνση της αποτελεσματικής και 
συντονισμένης διαχείρισης των χρηματοδοτικών πό­
ρων των ταμείων, πρέπει να καθορισθούν κοινοί 
κανόνες και διαδικασίες όσον αφορά τις αναλήψεις 
υποχρεώσεων, τις πληρωμές και τον έλεγχο, 
ότι στο πλαίσιο της ευρύτερης χρησιμοποίησης της 
ECU κατά τις χρηματοοικονομικές συναλλαγές της 
Κοινότητας και, ειδικότερα, κατά την εφαρμογή του 
κοινοτικού προϋπολογισμού, είναι σημαντικό να 
εκφράζονται επίσης σε ECU οι απαιτήσεις και οι 
χρηματοοικονομικές υποχρεώσεις της Κοινότητας σε 
σχέση μα τα διαρθρωτικά ταμεία, 
ότι πρέπει να διευκρινισθούν οι λεπτομέρειες της 
συνέχισης και της αξιολόγησης των διαρθρωτικών 
ενεργειών της Κοινότητας ώστε να ενισχυθεί η αποτε­
λεσματικότητα των μεθόδων παρέμβασης για την 
επίτευξη των στόχων και την εκτίμηση των επιπτώσεων 
των συνδρομών, 
ότι πρέπει να καθορισθεί ο τρόπος λειτουργίας των 
επιτροπών που καλούνται να βοηθήσουν την Επιτροπή 
κατά την εφαρμογή του κανονισμού (ΕΟΚ) αριθ. 
2052/88, ότι πρέπει να διευκρινισθεί το περιεχόμενο της ετήσιας 
έκθεσης που αναφέρεται στο άρθρο 16 του εν λόγω 
κανονισμού, 
ότι πρέπει να προβλεφθούν μέτρα για να δοθεί η 
κατάλληλη δημοσιότητα στις συνδρομές που χορηγεί η 
Επιτροπή στο πλαίσιο ειδικών ενεργειών, 
ότι πρέπει να συγκεκριμενοποιηθούν οι μεταβατικές 
διατάξεις σχετικά με την παρέμβαση των ταμείων που 
έχει εγκριθεί ή ζητηθεί πριν από την έναρξη ισχύος των 
αποφάσεων εφαρμογής που προβλέπονται στο άρθρο 
130Ε της συνθήκης και ότι ενδέχεται επίσης να 
χρειασθεί, για να εξασφαλισθεί η συνέχιση των 
ενεργειών των ταμείων, να προβλεφθεί η έγκριση 
ορισμένων ενεργειών πριν η Επιτροπή λάβει απόφαση 
για τα κοινοτικά πλαίσια στήριξης, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
ΤΙΤΛΟΣ Ι 
ΣΥΝΤΟΝΙΣΜΟΣ 
Άρθρο 1 
Γενικές διατάξεις 
Κατ' εφαρμογή των διατάξεων του κανονισμού (ΕΟΚ) 
αριθ. 2052/88 η Επιτροπή εξασφαλίζει το συντονισμό 
μεταξύ των παρεμβάσεων των διαφόρων ταμείων 
αφενός, και μεταξύ των παρεμβάσεων των ταμείων και 
των παρεμβάσεων της ΕΤΕ και των λοιπών υφισταμέ­
νων χρηματοδοτικών μέσων αφετέρου. 
Άρθρο 2 
Συντονισμός μεταξύ των ταμείων 
Για να εξασφαλίζει το συντονισμό των παρεμβάσεων 
των ταμείων μεταξύ τους, η Επιτροπή προσφεύγει στα 
ακόλουθα μέσα: 
— κοινοτικά πλαίσια στήριξης, 
— πολυετή προγραμματισμό του προϋπολογισμού, 
— εφαρμογή, εφόσον κριθεί σκόπιμο, των ολοκληρω­
μένων λειτουργικών προγραμμάτων, 
— παρακολούθηση και αξιολόγηση των ενεργειών των 
ταμείων που διεξάγονται με βάση ένα μόνο στόχο 
καθώς και των ενεργειών που διεξάγονται με βάση 
πολλούς στόχους στην ίδια περιοχή. 
Άρθρο 3 
Συντονισμός μεταξύ των ταμείων, της ΕΤΕ και των 
λοιπών χρηματοδοτικών μέσων 
1. Η .Επιτροπή μεριμνά για την ύπαρξη συνοχής 
μεταξύ της συνδρομής των ταμείων και της παρέμβα­
σης: 
— της Ευρωπαϊκής Κοινότητας Άνθρακα και Χάλυβα 
(ενισχύσεις αναπροσαρμογής, δάνεια, επιδοτήσεις 
επιτοκίων ή εγγυήσεις), 
— της ΕΤΕ, του νέου κοινοτικού μέσου και της 
Ευρατομ (δάνεια, εγγυήσεις), 
3. 10. 88 Επίσημη Εφημερίδα των Ευρωπαϊκών Κοινοτήτων Αριθ. C 256/3 
— μέσω των πόρων του κοινοτικού προϋπολογισμού 
που προορίζονται ειδικότερα για τα μεσογειακά 
ολοκληρωμένα προγράμματα, το πρόγραμμα ανά­
πτυξης της πορτογαλικής βιομηχανίας (PEDIP), τις 
διαρθρώσεις της αλιείας, τα έργα υποδομής στον 
τομέα των μεταφορών, την προστασία του περιβάλ­
λοντος, τα προγράμματα στο τομέα της ενέργειας, τις 
μικρές και μεσαίες επιχειρήσεις, τα μέτρα ανανέω­
σης και τις επενδύσεις σε επιχειρηματικά κεφάλαια, 
— μέσω των πόρων του κοινοτικού προϋπολογισμού 
που προορίζονται για την έρευνα. 
2. Η Επιτροπή συνεργάζεται με την ΕΤΕ για τη 
χρησιμοποίηση των κεφαλαίων ή των άλλων υφισταμέ­
νων χρηματοδοτικών μέσων για τη συγχρηματοδότηση 
των επενδύσεων που είναι επίσης επιλέξιμες για 
βοήθεια από την ΕΤΕ σύμωνα με τις διατάξεις του 
καταστατικού της. 
Άρθρο 4 
Επιλογή των αγροτικών περιοχών (Στόχος αριθ. 5β) 
1. Τα κράτη μέλη προτείνουν στην Επιτροπή τις 
περιοχές που είναι δυνατόν να επιλεγούν εφόσον 
τηρούνται τα κριτήρια που αναφέρονται στην παράγρα­
φο 2, όταν υποβάλλουν τα σχέδια αγροτικής ανάπτυξης 
που αναφέρονται στο άρθρο 11 παράγραφος 3 του 
κανονισμού (ΕΟΚ) αριθ. 2052/88. 
2. Κατ' εφαρμογή του άρθρου 11 παράγραφος 2 του 
κανονισμού (ΕΟΚ) αριθ. 2052/88, οι αγροτικές περιο­
χές, που μπορεί να τύχουν κοινοτικής παρέμβασης 
δυνάμει του στόχου αριθ. 5β, επιλέγονται σύμφωνα με 
τα ακόλουθα κριτήρια: 
— υψηλό ποσοστό των θέσεων γεωργικής απασχόλη­
σης στο σύνολο των θέσεων απασχόλησης, 
— χαμηλό επίπεδο γεωργικού εισοδήματος, το οποίο 
εκφέρεται ιδίως σε προστιθέμενη γεωργική αξία ανά 
γεωργική μονάδα εργασίας, 
— χαμηλό επίπεδο κοινωνικοοικονομικής ανάπτυξης, 
το οποίο υπολογίζεται με βάση το ακαθάριστο 
εγχώριο προϊόν ανά κάτοικο. 
Κατά την επιλογή των αγροτικών περιοχών, μπορούν 
επίσης να ληφθούν υπόψη, κατόπιν αιτιολογημένης 
αίτησης του κράτους μέλους, περιοχές για τις οποίες 
ισχύουν ένα ή περισσότερα από τα ακόλουθα κριτήρια: 
— επίπεδο ερήμωσης των περιοχών, 
— περιφερειακός χαρακτήρας των περιοχών ή των 
νήσων σε σχέση με τα αστικά κέντρα, 
— κατά πόσον η περιοχή επηρεάζεται από την εξέλιξη 
του γεωργικού τομέα, ιδίως με την προοπτική της 
μεταρρύθμισης της κοινής γεωργικής πολιτικής, 
πράγμα το οποίον υπολογίζεται με βάση την εξέλιξη 
του γεωργικού εισοδήματος και του ποσοστού του 
γεωργικού ενεργού πληθυσμού, 
— διάρθρωση των γεωργικών εκμεταλλεύσεων και 
ηλικία του γεωργικού ενεργού πληθυσμού, 
— πιέσεις που υφίστανται το περιβάλλον και η ύπαι­
θρος. 3. Η Επιτροπή ορίζει τις αγροτικές περιοχές που είναι 
επιλέξιμες βάσει του στόχου 5β ανάλογα με τα κριτήρια 
που αναφέρονται στην παράγραφο 1 και σύμφωνα με τις 
διαδικασίες που αναφέρονται στον τίτλο VIII. 
ΤΙΤΛΟΣ II 
ΣΧΕΔΙΑ 
Άρθρο 5 
Πεδίο και περιεχόμενο 
1. Με την επιφύλαξη των κατευθυντήριων γραμμών 
που αναφέρονται στο παρόν άρθρο, τα σχέδια που 
υποβάλλονται στα πλαίσια των στόχων αριθ. 1 έως 4 και 
αριθ. 5β καταρτίζονται στο γεωγραφικό επίπεδο που 
θεωρείται καταλληλότερο από τις αρμόδιες εθνικές, 
περιφερειακές, ή άλλες αρχές των κρατών μελών. 
Τα σχέδια που υποβάλλονται με βάση το στόχο 1 
πρέπει, κατά κανόνα, να καλύπτουν μία ή πολλές 
περιφέρειες επιπέδου NUTS II. 
Τα σχέδια που υποβάλλονται με βάση τους στόχους 2 
και 5β πρέπει, κατά κανόνα, να καλύπτουν μία ή πολλές 
περιοχές επιπέδου NUTS III. 
Τα σχέδια μπορούν να καλύπτουν ευρύτερη έκταση από 
τις επιλέξιμες περιφέρειες ή περιοχές, υπό τον όρο ότι 
διαχωρίζουν τις ενέργειες που διεξάγονται στις εν λόγω 
περιφέρειες ή περιοχές από τις ενέργειες που διεξάγο­
νται αλλού. 
2. Στις περιφέρειες που αφορά ο στόχος αριθ. 1, τα 
σχέδια περιφερειακής ανάπτυξης περιλαμβάνουν όλες 
τις ενέργειες σχετικά με την ανασυγκρότηση των 
βιομηχανικών περιοχών που φθίνουν και την ανάπτυξη 
των αγροτικών περιοχών, καθώς και κάθε δράση που 
αφορά την απασχόληση και την επαγγελματική κατάρ­
τιση και που δεν καλύπτεται από τα σχέδια βάσει των 
στόχων αριθ. 3 και 4. 
Τα σχέδια περιφερειακής και κοινωνικής μετατροπής 
που υποβάλλονται βάσει του στόχου αριθ. 2 και τα 
σχέδια αγροτικής ανάπτυξης που υποβάλλονται βάσει 
του στόχου αριθ. 5β περιλαμβάνουν επίσης τις ενέρ­
γειες στον τομέα της απασχόλησης και της επαγγελμα­
τικής κατάρτισης που δεν καλύπτονται από τα σχέδια 
των στόχων 3 και 4. 
Στα σχέδια που αφορούν τους στόχους αριθ. 3 και 4 
διαχωρίζονται οι δαπάνες που αφορούν τις περιφέρειες 
που καλύπτονται από τους στόχους αριθ. 1, 2 και 5β από 
τις δαπάνες που αφορούν τις άλλες περιφέρειες. 
Στα σχέδια τα κράτη μέλη αναφέρουν τα στοιχεία που 
αφορούν κάθε ένα από τα ταμεία, συμπεριλαμβανομέ­
νων και των όγκων των συνδρομών που έχουν ζητηθεί. 
3. Κατά την κατάρτιση των σχεδίων, οι αρμόδιες 
αρχές των κρατών μελών φροντίζουν ώστε να υπάρχει 
συνοχή μεταξύ των σχεδίων που αφορούν τον ίδιο 
στόχο σ' ένα κράτος μέλος και μεταξύ των σχεδίων που 
καλύπτουν την ίδια γεωγραφική περιοχή βάσει περισ­
σότερων στόχων. 
Αριθ. C 256/4 Επίσημη Εφημερίδα των Ευρωπαϊκών Κοινοτήτων 3. 10. 88 
4. Οι αρμόδιες αρχές των κρατών μελών φροντίζουν 
ώστε τα σχέδια να λαμβάνουν πλήρως υπόψη την 
εξέλιξη των κοινοτικών πολιτικών. 
Άρθρο 6 
Διάρκεια και χρονοδιάγραμμα 
Κάθε σχέδιο καλύπτει ελαχίστη περίοδο τριών ετών. 
Στις περιοχές που έχουν ήδη επιλεγεί για τη χορήγηση 
ενίσχυσης πριν από τις 31 Ιανουαρίου 1989, η αρχική 
περίοδος που καλύπτεται από τα σχέδια αρχίζει την 1η 
Ιαναουαρίου 1989. 
Τα σχέδια υποβάλλονται το αργότερο στις 31 Μαρτίου 
1989. Εντούτοις, τα σχέδια που αφορούν τους στόχους 
αριθ. 3 και 4 υποβάλλονται το γρηγορότερο δυνατό, 
αφότου η Επιτροπή δημοσιεύσει τις απαιτούμενες 
κατευθυντήριες γραμμές, και το αργότερο την 1η 
Ιουνίου 1989. 
Άρθρο 7 
Προετοιμασία 
1. Η Επιτροπή παρέχει στα κράτη μέλη, εάν το 
ζητήσουν, κάθε απαραίτητη τεχνική βοήθεια για την 
προετοιμασία των σχεδίων. 
2. Οι πληροφορίες που περιέχονται στα σχέδια 
περιλαμβάνουν, εάν χρειασθεί, πληροφορίες για τη 
γενική οικονομική και κοινωνική κατάσταση, καθώς 
και για τους στόχους και τη μακροοικονομική πολιτι­
κή. 
3. Η Επιτροπή θεσπίζει τις λεπτομέρειες εφαρμογής 
του παρόντος τίτλου Π. 
ΤΙΤΛΟΣ III 
ΚΟΙΝΟΤΙΚΑ ΠΛΑΙΣΙΑ ΣΤΗΡΙΞΗΣ 
Άρθρο 8 
Επεξεργασία, πεδίο και περιεχόμενο 
1. Τα κοινοτικά πλαίσια στήριξης που αναφέρονται 
στους στόχους αριθ. 1 έως 4 και αριθ. 5β καθορίζονται 
με βάση συμφωνία με το ενδιαφερόμενο κράτος μέλος 
στο πλαίσιο της εταιρικής σχέσης και κατόπιν συμφω­
νίας με την Επιτροπή, σύμφωνα με τη διαδικασία που 
ορίζεται στον τίτλο VIII. Κατά την επεξεργασία των 
κοινοτικών πλαισίων στήριξης συνεργάζεται και η 
ΕΤΕ. 
2. Ένα κοινοτικό πλαίσιο στήριξης μπορεί να καλύ­
ψει περίοδο από τρία ώς πέντε έτη. 
3. Ένα κοινοτικό πλαίσιο στήριξης που καθορίζεται 
με βάση οποιοδήποτε στόχο μπορεί, εάν χρειασθεί, να 
καλύπτει τα εδάφη δύο ή περισσότερων επιλέξιμων 
περιφερειών ή περιοχών. 
4. Κάθε κοινοτικό πλαίσιο στήριξης περιλαμβάνει: 
— τους επιλεγόμενους άξονες προτεραιότητας για την 
κοινή δράση της Κοινότητας και του ενδιαφερόμε­
νου κράτους μέλους σε σχέση με τους στόχους που αναφέρονται στο άρθρο 1 του κανονισμού (ΕΟΚ) 
αριθ. 2052/88, 
— περιγραφή των μορφών παρέμβασης που πρέπει να 
τεθούν σε εφαρμογή, η οποία περιλαμβάνει ιδίως για 
τα λειτουργικά προγράμματα, τους ειδικούς στόχους 
και τους κυριότερους τύπους των προβλεπόμενων 
μέτρων, 
— το ενδεικτικό σχέδιο χρηματοδότησης στο οποίο 
προσδιορίζεται το ύψος των χρηματοδοτικών ενι­
σχύσεων που προβλέπονται για τις διάφορες μορφές 
παρέμβασης, 
— εάν χρειασθεί, πληροφορίες για τη διάθεση μέσων 
για κάθε μελέτη ή τεχνική βοήθεια που απαιτείται 
για την προετοιμασία, την εφαρμογή ή την προσαρ­
μογή των σχετικών ενεργειών. 
Άρθρο 9 
Συνοχή και επιπτώσεις των ενεργειών 
1. Τα κοινοτικά πλαίσια στήριξης αναφέρουν επίσης 
τη συνοχή μεταξύ των διαρθρωτικών ενεργειών που 
χρηματοδοτούνται από την Κοινότητα και, εάν χρεια­
σθεί, τις διαρθρωτικές και μακροοικονομικές πολιτικές 
των ενδιαφερομένων κρατών μελών. 
2. Κατά την επεξεργασία και την εφαρμογή των 
κοινοτικών πλαισίων στήριξης, η Επιτροπή και τα 
ενδιαφερόμενα κράτη μέλη φροντίζουν ώστε η ετήσια 
αύξηση των πιστώσεων των ταμείων, που προβλέπεται 
στο άρθρο 12 παράγραφος 2 του κανονισμού (ΕΟΚ) 
αριθ. 2052/88 να έχει πραγματικές οικονομικές επιπτώ­
σεις στις ενδιαφερόμενες περιφέρειες και να προκαλεί 
αντίστοιχη αύξηση του συνόλου των δημοσίων δαπα­
νών, ιδίως για τις επενδύσεις. Τα κράτη μέλη παρέχουν 
στην Επιτροπή όλες τις απαραίτητες πληροφορίες για 
το σκοπό αυτό, σύμφωνα με τις λεπτομέρειες εφαρμογής 
που καθορίζονται από αυτή. 
Άρθρο 10 
Έγκριση και εφαρμογή 
1. Εφόσον δεν υπάρχει διαφορετική συμφωνία με το 
ενδιαφερόμενο κράτος μέλος, η Επιτροπή εκδίδει 
απόφαση που εγκρίνει το κοινοτικό πλαίσιο στήριξης 
το αργότερο έξι μήνες μετά τη λήψη του ή των 
αντιστοίχων σχεδίων. 
Για να επιταχύνουν την εφαρμογή της ενέργειας που 
προβλέπεται σε κοινοτικό πλαίσιο στήριξης, τα κράτη 
μέλη μπορούν να υποβάλουν εγκαίρως τις αιτήσεις 
συνδρομής ώστε η Επιτροπή να είναι σε θέση να 
εγκρίνει αυτές κατά τη στιγμή της έκδοσης της 
απόφασης που αφορά το κοινοτικό πλαίσιο στήριξης. 
Στην περίπτωση αυτή, τα λειτουργικά προγράμματα 
μπορούν να τεθούν αμέσως σε εφαρμογή. 
2. Η απόφαση της Επιτροπής για το κοινοτικό 
πλαίσιο στήριξης αποστέλλεται ως δήλωση προθέσεων 
στο κράτος μέλος και στις άλλες αρμόδιες αρχές. Η 
δήλωση αυτή δημοσιεύεται στην Επίσημη Εφημερίδα 
των Ευρωπαϊκών Κοινοτήτων. 
3. 10. 88 Επίσημη Εφημερίδα των Ευρωπαϊκών Κοινοτήτων Αριθ. C 256/5 
Η Επιτροπή και τα κράτη μέλη φροντίζουν ώστε οι 
ενέργειες που αντιπροσωπεύουν τουλάχιστον τα δύο 
τρίτα της συνδρομής των ταμείων κατά το πρώτο έτος 
του κοινοτικού πλαισίου να εγκρίνονται από την 
Επιτροπή σε προθεσμία δύο μηνών από την έγκριση της 
απόφασης σχετικά με το κοινοτικό πλαίσιο στήριξης. 
Άρθρο 11 
Κοινοτικές πρωτοβουλίες 
Κατ' εφαρμογή του άρθρου 5 παράγραφος 5 του 
κανονισμού (ΕΟΚ) αριθ. 2052/88 η Επιτροπή μπορεί, με 
πρωτοβουλία της και σύμφωνα με τη διαδικασία που 
καθορίζεται στον τίτλο VIII, να αποφασίσει να καλέσει 
τα κράτΐ] μέλη να υποβάλουν τις αιτήσεις συνδρομής 
για ενέργειες που παρουσιάζουν ιδιαίτερο ενδιαφέρον 
για την Κοινότητα και δεν καλύπτονται από τα σχέδια 
που αναφέροναι στον τίτλο II. Κάθε παρέμβαση που 
εγκρίνεται στο πλαίσιο της παρούσας διάταξης λαμβά­
νεται υπόψη κατά την επεξεργασία ή την αναθεώρηση 
του αντίστοιχου κοινοτικού πλαισίου στήριξης. 
Άρθρο 12 
Μορφές παρέμβασης 
Οι ενέργειες που καλύπτονται από κοινοτικό πλαίσιο 
στή ριξης διεξάγονται κυρίως με την εφαρμογή λειτουρ­
γικών προγραμμάτων. 
Άρθρο 13 
Ολοκληρωμένη προσέγγιση 
Η απόφαση να τεθούν σε εφαρμογή ενέργειες με βάση 
την ολοκληρωμένη προσέγγιση λαμβάνεται σε συνάρ­
τηση με το κοινοτικό πλαίσιο στήριξης. 
Ένα λειτουργικό πρόγραμμα μπορεί να τεθεί σε 
εφαρμογή με βάση την ολοκληρωμένη προσέγγιση: 
— εάν η χρηματοδότηση πραγματοποιηθεί από πολλά 
ταμεία ή, τουλάχιστον, από ένα ταμείο και ένα 
χρηματοδοτικό μέσο που δεν είναι μέσο δανειοδότη­
σης, 
— εάν τα μέτρα που χρηματοδοτούνται από διάφορα 
ταμεία ή χρηματοδοτικά μέσα ενισχύονται αμοιβαία 
και η στενή συνεργασία μεταξύ των ενδιαφερομένων 
μερών μπορεί να επιφέρει σημαντικά πλεονεκτήμα­
τα, 
— εάν προβλέπονται κατάλληλες διοικητικές διαρθρώ­
σεις σε εθνικό, περιφερειακό και τοπικό επίπεδο 
ώστε να εξασφαλισθεί η ολοκληρωμένη εφαρμογή 
του προγράμματος. 
Εάν η Επιτροπή είναι της γνώμης ότι ένα ολοκληρωμέ­
νο λειτουργικό πρόγραμμα αποτελεί το καλύτερο 
πλαίσιο για την οργάνωση της κοινοτικής βοήθειας 
μπορεί, στο πλαίσιο των πρωτοβουλιών που αναφέρο­
νται στο άρθρο 11, να προτείνει στο κράτος μέλος η στα 
ενδιαφερόμενα κράτη μέλη να υποβάλουν αίτηση 
παρέμβασης για αυτόν τον τύπο προγράμματος. Στην 
περίπτωση αυτή, φροντίζει ώστε να χορηγούνται οι 
κοινοτικές συνδρομές με τον αποτελεσματικότερο τρόπο λαμβάνοντας υπόψη ότι απαιτείται ιδιαίτερη 
προσπάθεια συντονισμού. 
ΤΙΤΛΟΣ IV 
ΟΙ ΣΥΝΔΡΟΜΕΣ ΤΩΝ ΤΑΜΕΙΩΝ 
Άρθρο 14 
Επεξεργασία των αιτήσεων συνδρομών 
1. Οι αιτήσεις συνδρομών των διαρθρωτικών ταμείων 
για ειδικές ενέργειες συντάσσονται από τις αρμόδιες 
εθνικές, περιφερειακές ή άλλες αρχές και υποβάλλονται 
στην Επιτροπή από τα κράτη μέλη ή από οποιονδήποτε 
οργανισμό τον οποίον ορίζουν για τον σκοπό αυτό. 
Κάθε αίτηση αφορά μία από τις μορφές παρέμβασης 
που προβλέπονται στο άρθρο 5 του κανονισμού (ΕΟΚ) 
αριθ. 2052/88 (συγχρηματοδότηση των λειτουργικών 
προγραμμάτων και των καθεστώτων ενίσχυσης, συνολι­
κές επιδοτήσεις, συγχρηματοδότηση σημαντικών σχε­
δίων, ενίσχυση για την παροχή τεχνικής βοήθειας και 
την πραγματοποίηση προπαρασκευαστικών εργασιών, 
πρότυπα σχέδια). 
2. Οι αιτήσεις περιέχουν τις απαραίτητες πληροφο­
ρίες για να μπορέσει η Επιτροπή να τις αξιολογήσει, 
και ιδίως περιγραφή της προτεινόμενης δράσης, πεδίο 
εφαρμογής και ειδικούς στόχους αυτής, αρμόδιους 
οργανισμούς και δικαιούχους, προτεινόμενο χρονοδιά­
γραμμα και σχέδιο χρηματοδότησης, καθώς και κάθε 
αναγκαία πληροφορία για να εξακριβωθεί κατά πόσον η 
εν λόγω δράση συμβιβάζεται με τη νομοθεσία και τις 
κοινοτικές πολιτικές (συμπεριλαμβανομένης εκείνης 
που αφορά τους κανόνες ανταγωνισμού, την ανάθεση 
δημοσίων συμβάσεων και την προστασία του περιβάλ­
λοντος). 
3. Η Επιτροπή εξετάζει τις αιτήσεις, ιδίως ώστε: 
— να εκτιμήσει κατά πόσον οι ενέργειες και τα μέτρα 
που προτείνονται συμβιβάζονται με την αντίστοιχη 
κοινοτική νομοθεσία και, κατά περίπτωση, το 
κοινοτικό πλαίσιο στήριξης, 
— να εκτιμήσει τη συνεισφορά της προτεινόμενης 
ενέργειας στην ειδική ανάπτυξη ή την πραγματο­
ποίηση άλλων στόχων και, όταν πρόκειται για 
λειτουργικό πρόγραμμα, κατά πόσον αποτελείται 
από συναφή μέτρα, 
— να καθορίσει τον τρόπο παρέμβασης του ή των 
ενδιαφερομένων ταμείων, 
— να επαληθεύσει ότι οι διοικητικοί και χρηματοοικο­
νομικοί μηχανισμοί αρμόζουν για να εξασφαλισθεί 
η αποτελεσματική εφαρμογή της ενέργειας. 
Στη συνέχεια η Επιτροπή αποφασίζει για την παροχή 
της χρηματοδοτικής συνδρομής. Σε περίπτωση που 
πρόκειται για ολοκληρωμένο λειτουργικό πρόγραμμα, 
η παροχή της συνδρομής όλων των ταμείων και των 
άλλων μέσων του προϋπολογισμού της Κοινότητας που 
συνεισφέρουν στη χρηματοδότηση του εν λόγω προ­
γράμματος διέπεται από μία μόνο απόφαση της Επιτρο­
πής. 
Αριθ. C 256/6 Επίσημη Εφημερίδα των Ευρωπαϊκών Κοινοτήτων 3. 10. 88 
Άρθρο 15 
Δυνατότητα επιλογής 
1. Με την επιφύλαξη των διατάξεων του άρθρου 34, οι 
δαπάνες σχετικά με τις ενέργειες που διεξάγονται στο 
πλαίσιο των στόχων αριθ. 1 έως 4 και αριθ. 5β δεν είναι 
επιλέξιμες για χρηματοδοτική συνδρομή των διαρθρω­
τικών ταμείων παρά μόνο εφόσον οι εν λόγω ενέργειες 
αναφέρονται στο κοινοτικό πλαίσιο στήριξης. 
2. Με την επιφύλαξη των διατάξεων του άρθρου 34 του 
παρόντος κανονισμού, άρθρο 9 του κανονισμού (ΕΟΚ) 
αριθ. ... (ΕΚΤ) και άρθρο 11 του κανονισμού (ΕΟΚ) 
αριθ. ... (ΕΓΤΠΕ), μία δαπάνη δεν μπορεί να θεωρηθεί 
επιλέξιμη για συνδρομή των ταμείων εάν πραγματο­
ποιηθεί πριν από την ημερομηνία λήψης της σχετικής 
αίτησης από την Επιτροπή. Η Επιτροπή καθορίζει την 
πραγματική ημερομηνία δυνατότητας επιλογής των 
δαπανών για κάθε ενέργεια. 
Άρθρο 16 
Ειδικές διατάξεις 
1. Όσον αφορά την παροχή συνολικών επιδοτήσεων, 
οι μεσάζοντες ορίζονται δυνάμει συμφωνίας που 
συνάπτουν τα ενδιαφερόμενα κράτη μέλη με την 
Επιτροπή. Το ενδιαφερόμενο κράτος μέλος φροντίζει 
ώστε να είναι υγιής η χρηματοοικονομική κατάσταση 
που παρουσιάζουν όλοι οι μεσάζοντες και να έχουν τη 
διοικητική ικανότητα να διαχειρίζονται προγράμματα 
συνολικών επιδοτήσεων. Οι μεσάζοντες επιλέγονται 
επίσης λαμβάνοντας υπόψη την ιδιαίτερη κατάσταση 
κάθε κράτους μέλους ή των ενδιαφερομένων περιοχών. 
Η διαχείριση του συνόλου των επιδοτήσεων ελέγχεται 
από τις αρμόδιες δημόσιες αρχές. 
2. Τα ταμεία μπορούν να χορηγούν χρηματοδοτική 
συνδρομή για τις δαπάνες των μεγάλων σχεδίων, εάν το 
συνολικό κόστος που λαμβάνεται υπόψη για τον 
καθορισμό της σημασίας της κοινοτικής συνδρομής 
υπερβαίνει τα 25 εκατ. ECU για τις επενδύσεις σε έργα 
υποδομής ή τα 15 εκατ. ECU για τις παραγωγικές 
επενδύσεις. 
Εντούτοις, είναι δυνατόν να χρηματοδοτηθούν σχέδια 
κατώτερου συνολικού κόστους στον τομέα της αλιείας, 
εάν καλύπτονται από πολυετές πρόγραμμα προσανατο­
λισμού που έχει εγκριθεί από την Επιτροπή κατ' 
εφαρμογή του κανονισμού (ΕΟΚ) αριθ. 4028/86 του 
Συμβουλίου (ι). 
3. Επιπλέον της ανάλογης βοήθειας που σχετίζεται με 
τις παρεμβάσεις των διαφόρων ταμείων, η Επιτροπή 
μπορεί να χρηματοδοτεί μελέτες και τεχνική βοήθεια 
που σχετίζεται με την κοινή ή συντονισμένη χρησιμο­
ποίηση των διαρθρωτικών ταμείων, της ΕΤΕ και των 
λοιπών χρηματοδοτικών μέσων: 
— για την προετοιμασία των σχεδίων, 
— για την εκτίμηση των επιπτώσεων και της αποτελε­
σματικότητας της βοήθειας που παρέχεται δυνάμει 
των αντίστοιχων κοινοτικών πλαισίων στήριξης, 
(') ΕΕ αριθ. L 376 της 31. 12. 1986, σ. 7. — σε σχέση με τα ολοκληρωμένα λειτουργικά προ­
γράμματα. 
Άρθρο 17 
Εφαρμογή 
Η Επιτροπή θεσπίζει τις λεπτομέρειες εφαρμογής των 
διατάξεων του παρόντος τίτλου. 
ΤΙΤΛΟΣ V 
ΚΛΙΜΑΚΩΣΗ ΤΗΣ ΚΟΙΝΟΤΙΚΗΣ ΣΥΝΔΡΟΜΗΣ 
Άρθρο 18 
Κλιμάκωση των ποσοστών συμμετοχής των ταμείων 
1. Η χρηματοδοτική συμμετοχή των ταμείων καθορί­
ζεται σε ποσοστό και υπολογίζεται ή σε σχέση με το 
συνολικό κόστος των επιλέξιμων ενεργειών ή σε σχέση 
με το σύνολο των δημόσιων ή συναφών επιλέξιμων 
δαπανών (εθνικών, περιφερειακών ή τοπικών και 
κοινοτικών) για κάθε ενέργεια (λειτουργικό πρόγραμ­
μα, καθεστώς ενισχύσεων, συνολική επιδότηση, έργο, 
τεχνική βοήθεια ή μελέτη). 
2. Κατ1 εφαρμογή του άρθρου 13 παράγραφος 1 πρώτη 
περίπτωση του κανονισμού (ΕΟΚ) αριθ. 2052/88, τα 
ποσοστά χρηματοδοτικής συμμετοχής των διαρθρωτι­
κών ταμείων κλιμακώνονται σε συνάρτηση με τη 
σοβαρότητα των ειδικών περιφερειακών προβλημάτων. 
Οι συνδρομές των ταμείων στις δημόσιες ή συναφείς 
δαπάνες ανέρχονται κατά κανόνα: 
— σε 65 % στις περιφέρειες τις οποίες αφορά ο στόχος 
αριθ. 1, 
— σε 50 % στις περιφέρειες τις οποίες αφορά ο στόχος 
αριθ. 2, 
— σε 40 % στις άλλες περιπτώσεις. 
Τα ποσοστά αυτά είναι δυνατόν να προσαυξάνονται ή 
να μειώνονται μέσα στα όρια που καθορίζονται στο 
άρθρο 13 παράγραφος 3 του κανονισμού (ΕΟΚ) αριθ. 
2052/88 και κατ' εφαρμογή των άλλων κριτηρίων που 
ορίζονται στην παράγραφο 1 του εν λόγω άρθρου, 
λαμβάνοντας κυρίως υπόψη την ικανότητα συνεισφο­
ράς των ενδιαφερόμενων κοινοτήτων, ιδίως στην 
Ελλάδα, την Ιρλανδία, την Πορτογαλία και την 
Ισπανία. 
3. Όταν η εξεταζόμενη ενέργεια απαιτεί, εκτός από τα 
άλλα ίδια χαρακτηριστικά της, τη χρηματοδότηση 
επενδύσεων από τις οποίες προκύπτουν έσοδα, τα 
ποσοστά συμμετοχής των ταμείων κλιμακώνονται κατ' 
εφαρμογή του άρθρου 14 παράγραφος 1 πέμπτη περί­
πτωση του κανονισμού (ΕΟΚ) αριθ. 2052/88 και 
ανάλογα με τη σπουδαιότητα του συνολικού ποσοστού 
αυτοχρηματοδότησης που προκύπτει από τα αναμενό­
μενα έσοδα. 
Σε κάθε περίπτωση, η συμμετοχή των ταμείων, στο 
πλαίσιο της προσπάθειας για την ανάπτυξη των 
εξεταζόμενων περιφερειών, υπέρ των επενδύσεων στις 
επιχειρήσεις, δεν είναι δυνατόν να υπερβαίνει, στις 
περιφέρειες τις οποίες αφορά ο στόχος αριθ. 1, το 50 % 
του συνολικού κόστους και, στις άλλες περιφέρειες το 
3. 10. 88 Επίσημη Εφημερίδα των Ευρωπαϊκών Κοινοτήτων Αριθ. C 256/7 
30 % του συνολικού κόστους. Η συμμετοχή αυτή 
πρέπει να είναι σύμφωνη με τις προαναφερθείσες αρχές 
της κλιμάκωσης των ποσοστών. 
4. Η Επιτροπή μπορεί να τροποποιήσει τα ποσοστά 
συμμετοχής για επί μέρους μέτρα που συγκαταλέγονται 
σε λειτουργικά προγράμματα, καθεστώτα ενίσχυσης ή 
συνολικές επιδοτήσεις. 
Άρθρο 19 
Συνδιασμός ενισχύσεων και δανείων 
Για τις επενδύσεις που είναι δυνατόν να χρηματοδοτού­
νται συγχρόνως από πόρους του προϋπολογισμού και 
δανειοληψία, η κοινοτική χρηματοδότηση είναι συν­
δυασμός δανείων και επιδοτήσεων. Ο συνδυασμός 
αυτός καθορίζεται με τη συμμετοχή της ΕΤΕ κατά τον 
καθορισμό του κοινοτικού πλαισίου στήριξης. Λαμβά­
νει υπόψη την ισορροπία του προτεινόμενου σχεδίου 
χρηματοδότησης, τα ποσοστά συμμετοχής των ταμείων 
που καθορίζονται σύμφωνα με τις διατάξεις του άρθρου 
18, καθώς και με τους επιδικωκόμενους αναπτυξιακούς 
στόχους. 
ΤΙΤΛΟΣ VI 
ΧΡΗΜΑΤΟΔΟΤΙΚΕΣ ΔΙΑΤΑΞΕΙΣ 
Άρθρο 20 
Γενικές διατάξεις 
1. Η χρηματοδοτική συμμετοχή των διαρθρωτικών 
ταμείων υπόκειται στους κανόνες που διέπουν τα ταμεία 
κατ' εφαρμογή του δημοσιονομικού κανονισμού και 
αποτελεί συνάρτηση με τους διαθέσιμους πόρους του 
προϋπολογισμού. 
2. Η χρηματοδοτική συνεισφορά που χορηγείται για 
ειδικές ενέργειες που διεξάγονται κατ' εφαρμογή ενός 
κοινοτικού πλαισίου στήριξης πρέπει να είναι σύμφω­
νη με το σχέδιο χρηματοδότησης που καθορίζεται στο 
εν λόγω πλαίσιο. 
3. Για να αποφεύγεται οιαδήποτε καθυστέρηση διοι­
κητικού χαρακτήρα στο τέλος του έτους, τα κράτη μέλη 
φροντίζουν ώστε οι αιτήσεις πληρωμών τα κατανέμο­
νται ισόρροπα κατά τη διάρκεια του έτους. 
Άρθρο 21 
Αναλήψεις υποχρεώσεων 
1. Οι αναλήψεις από τον προϋπολογισμό πραγματο­
ποιούνται με βάση αποφάσεις της Επιτροπής που 
εγκρίνουν τις εξεταζόμενες ενέργειες. Η χρονική ισχύς 
αυτών είναι περιορισμένη ανάλογα με τη φύση και τους 
ειδικούς όρους εφαρμογής των εξεταζόμενων ενερ­
γειών. 
2. Οι αναλήψεις για ενέργειες των οποίων η διάρκεια 
είναι δύο ή περισσότερα έτη πραγματοποιούνται κατά 
κανόνα, με ετήσιες δόσεις. Η ανάληψη του ποσού της 
πρώτης δόσης πραγματοποιείται μετά την έκδοση από 
την Επιτροπή της απόφασης που εγκρίνει την ενέργεια. Η ανάληψη των μεταγενέστερων δόσεων βασίζεται στο 
σχέδιο χρηματοδότησης της δράσης και στην πρόοδο 
που σημειώνεται κατά την εφαρμογή της. 
3. Για τις ενέργειες των οποίων η διάρκεια είναι 
κατώτερη από δύο έτη, η ανάληψη του συνολικού 
ποσού της κοινοτικής συνδρομής πραγματοποιείται 
μετά την έκδοση από την Επιτροπή της απόφασης που 
εγκρίνει την ενέργεια. 
Άρθρο 22 
Πληρωμές 
1. Η πληρωμή της χρηματοδοτικής συνδρομής πραγ­
ματοποιείται σύμφωνα με τις αναλήψεις υποχρεώσεων 
από τον προϋπολογισμό και απευθύνεται στον αρμόδιο 
οργανισμό που ορίζεται στην αίτηση που υποβάλλει το 
ενδιαφερόμενο κράτος μέλος. Μπορεί να έχει τη μορφή 
προκαταβολών ή οριστικών πληρωμών. 
2. Μετά από κάθε ανάληψη υποχρέωσης, η Επιτροπή 
μπορεί να καταβάλει μία πρώτη προκαταβολή που είναι 
δυνατό να ανέλθει σε 50 % του ποσού που έχει 
αναληφθεί, αφού ληφθεί υπόψη ο χαρακτήρας της 
εξεταζόμενης ενέργειας. 
3. Χορηγείται δεύτερη προκαταβολή, η οποία υπολο­
γίζεται έτσι ώστε το συνολικό ποσό προκαταβολών να 
μην υπερβαίνει το 80 % της ανάληψης υποχρέωσης, 
αφού πρώτα ο αρμόδιος οργανισμός πιστοποιήσει ότι 
έχει χρησιμοποιηθεί τουλάχιστον το ήμισυ της πρώτης 
προκαταβολής και ότι η εκτέλεση της ενέργειας 
προχωρεί σύμφωνα με το προβλεπόμενο χρονοδιάγραμ­
μα. 
4. Η οριστική πληρωμή κάθε ανάληψης υποχρέωσης 
πραγματοποιείται εάν: 
— ο αρμόδιος οργανισμός υποβάλλει στην Επιτροπή 
αίτηση πληρωμής σε προθεσμία έξι μηνών μετά το 
τέλος του εν λόγω έτους ή την ολοκλήρωση της 
ενέργειας, 
— υποβληθούν στην Επιτροπή οι εκθέσεις που αναφέ­
ρονται στο άρθρο 26 παράγραφος 4, 
— το κράτος μέλος αποστείλει στην Επιτροπή βεβαίω­
ση που πιστοποιεί τις πληροφορίες που παρέχονται 
στην αίτηση πληρωμής και στις εκθέσεις. 
5. Τα κράτη μέλη ορίζουν τις αρχές που είναι 
αρμόδιες για την έκδοση των βεβαιώσεων που αναφέρο­
νται στις παραγράφους 3 και 4. 
6. Όσον αφορά τα μέτρα που αποβλέπουν στη στήριξη 
των γεωργικών εισοδημάτων, όπως η αντιστάθμιση 
φυσικών μειονεκτημάτων στις μειονεκτικές ή ορεινές 
περιοχές, τα οποία διέπονται από τις διαάξεις του 
άρθρου 11 παράγραφος 1 του κανονισμού (ΕΟΚ) αριθ. 
2052/88, οι όροι και οι τρόποι χορήγησης προκαταβο­
λών των τελικών πληρωμών καθορίζονται με αποφάσεις 
της Επιτροπής, σύμφωνα με τον ειδικό χαρακτήρα 
αυτών των μέτρων. 
7. Η Επιτροπή καθορίζει τις κατάλληλες διαδικασίες 
πληρωμής για τις μελέτες και τα μέτρα που επιφέρουν 
καινοτομίες. 
Αριθ. C 256/8 Επίσημη Εφημερίδα των Ευρωπαϊκών Κοινοτήτων 3. 10. 88 
Άρθρο 23 
Χρησιμοποίηση της ECU 
Τα ποσά των αποφάσεων, των αναλήψεων υποχρεώ­
σεων και των πληρωμών της Επιτροπής εκφράζονται 
και καταβάλλονται σε ECU. Η Επιτροπή εκδίδει τις 
λεπτομερείς διατάξεις εφαρμογής του παρόντος 
άρθρου. 
Άρθρο 24 
Δημοσιονομικός έλεγχος 
1. Για να εξασφαλίζεται η επιτυχία των ενεργειών που 
διεξάγουν δημόσιοι ή ιδιωτικοί επιχειρηματικοί φο­
ρείς, τα κράτη μέλη λαμβάνουν τα αναγκαία μέτρα για: 
— να εξακριβώνεται ότι οι ενέργειες που χρηματοδο­
τούνται από την Κοινότητα έχουν διεξαχθεί σωστά, 
— την πρόληψη και δίωξη των ανωμαλιών, 
— την ανάκτηση των απωλεσθέντων κεφαλαίων λόγω 
κατάχρησης ή ατασθαλείας. Το ενδιαφερόμενο 
κράτος μέλος έχει επικουρική ευθύνη για την 
επιστροφή των αχρεωστήτως καταβληθέντων πο­
σών. 
Τα κράτη μέλη ενημερώνουν την Επιτροπή ως προς τα 
μέτρα που έχουν λάβει για το σκοπό αυτό, και 
ειδικότερα, για την πρόοδο της διοικητικής και 
ποινικής δίωξης. 
Κατά την υποβολή των αιτήσεων πληρωμής, τα κράτη 
μέλη θέτουν στη διάθεση της Επιτροπής όλες τις 
εθνικές εκθέσεις σχετικά με τον έλεγχο των μέτρων που 
προβλέπονται στα εξεταζόμενα προγράμματα ή τις 
ενέργειες. 
2. Με την επιφύλαξη των ελέγχων που πραγματο­
ποιούν τα κράτη μέλη σε εφαρμογή του άρθρου 206 της 
συνθήκης και κάθε ελέγχου που διεξάγεται δυνάμει του 
άρθρου 209 στοιχείο γ) αυτής, μόνιμοι ή άλλοι 
υπάλληλοι της Επιτροπής μπορούν να ασκούν επιτό­
πιους ελέγχους, ιδίως με δειγματοληψία, ως προς τις 
ενέργειες που χρηματοδοτούν τα διαρθρωτικά ταμεία. 
Πριν από τη διεξαγωγή επιτόπιου ελέγχου, η Επιτροπή 
ενημερώνει κατά κανόνα, το ενδιαφερόμενο κράτος 
μέλος ώστε να της παρασχεθεί κάθε αναγκαία βοήθεια. 
Στον έλεγχο μπορούν να πάρουν μέρος μόνιμοι ή άλλοι 
υπάλληλοι του κράτους μέλους. 
Η Επιτροπή μπορεί να ζητήσει από το ενδιαφερόμενο 
κράτος μέλος να πραγματοποιήσει επιτόπιο έλεγχο για 
να διαπιστώσει την κανονικότητα της αίτησης πληρω­
μής. Στους ελέγχους αυτούς μπορούν να συμμετέχουν 
μόνιμοι ή άλλοι υπάλληλοι της Επιτροπής. 
3. Επί τρία έτη μετά την τελευταία πληρωμή για μία 
ενέργεια, ο αρμόδιος οργανισμός και οι αρχές θέτουν 
στη διάθεση της Επιτροπής όλα τα δικαιολογητικά 
έγγραφα που αφορούν τις σχετικές δαπάνες. Άρθρο 25 
Μείωση, αναστολή και ακύρωση της συνδρομής 
1. Η Επιτροπή μπορεί να μειώσει ή να αναστείλει την 
πληρωμή της συνδρομής για κάθε ενέργεια ή μέτρο, εάν 
κατόπιν ελέγχου διαπιστωθεί ότι υπάρχει κατάχρηση ή 
σημαντική μεταβολή που επηρεάζει το χαρακτήρα ή 
τους όρους εφαρμογής της ενέργειας ή του μέτρου, για 
τα οποία δεν έχει ζητηθεί η έγκριση της Επιτροπής. 
2. Σε περίπτωση που δεν έχουν τηρηθεί οι προθεσμίες 
ή που από την εφαρμογή ενέργειας ή μέτρου είναι 
δυνατό να δικαιολογηθεί μόνο ένα μέρος της χρηματο­
δοτικής συνδρομής η οποία έχει ήδη χορηγηθεί, η 
Επιτροπή ζητά από τον αρμόδιο οργανισμό και από το 
ενδιαφερόμενο κράτος μέλος να υποβάλλουν τις παρα­
τηρήσεις τους σε συγκεκριμένη προθεσμία. Εάν δεν 
παράσχουν καμία ικανοποιητική αιτιολογία, η Επιτρο­
πή μπορεί να ακυρώσει το υπόλοιπο της χρηματοδοτι­
κής συνδρομής. 
3. Κάθε ποσό το οποίο αποτελεί αντικείμενο απαίτη­
σης ως αχρεωστήτως καταβληθέν πρέπει να επιστρέφε­
ται στην Επιτροπή. Τα ποσά τα οποία δεν επιστρέφο­
νται ενδέχεται να προσαυξηθούν με τόκους υπερημε­
ρίας. Η Επιτροπή εκδίδει τις διατάξεις για την 
εφαρμογή της παρούσας παραγράφου. 
ΤΙΤΛΟΣ VII 
ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ 
Άρθρο 26 
Παρακολούθηση 
1. Στο πλαίσιο της εταιρικής σχέσης μεταξύ όλων των 
ενδιαφερόμενοιν οργανισμών η Επιτροπή και τα κράτη 
μέλη εξασφαλίζουν την αποτελεσματική παρακολούθη­
ση της εφαρμογής της συνδρομής των ταμείων στο 
πλαίσιο της κοινοτικής στήριξης και των ειδικών 
ενεργειών (προγραμμάτων κλπ.). Η παρακολούθηση 
αυτή εξασφαλίζεται με εκθέσεις που συντάσσονται 
σύμφωνα με τις διαδικασίες που αποφασίζονται από 
κοινού, με δειγματοληπτικούς ελέγχους και με επιτρο­
πές που συστήνονται για το λόγο αυτό. 
Η Επιτροπή υποβάλλει στις επιτροπές που αναφέρονται 
στον τίτλο VIII έκθεση για την πρόοδο που σημειώνεται 
κατά την εφαρμογή της συνδρομής των ταμείων και, 
ιδίως, κατά τη χρησιμοποίηση των πιστώσεων για τις 
ενδείξεις που παρέχονται στα κοινοτικά πλαίσια 
στήριξης. 
2. Η παρακολούθηση εξασφαλίζεται με δείκτες οικο­
νομικού και υλικού χαρακτήρα που καθορίζονται εάν 
αυτό είναι αναγκαίο, στην απόφαση της Επιτροπής για 
την έγκριση των συγκεκριμένων ενεργειών. Οι δείκτες 
αυτοί αναφέρονται στον ειδικό χαρακτήρα της εξεταζό­
μενης ενέργειας, στους στόχους της και στη μορφή 
παρέμβασης, καθώς και στη διαρθρωτική μακροοικο­
νομική κατάσταση των χωρών στις οποίες πρέπει να 
διατεθεί η συνδρομή. 
3. Οι επιτροπές παρακολούθησης συστήνονται με 
κοινή συμφωνία μεταξύ του ενδιαφερόμενου κράτους 
μέλους και της Επιτροπής. 
3. 10. 88 Επίσημη Εφημερίδα των Ευρωπαϊκών Κοινοτήτων Αριθ. C 256/9 
Η Επιτροπή και, κατά περίπτωση, η ΕΤΕ μπορούν να 
εκπροσωπούνται στις επιτροπές αυτές και να διορίσουν 
σε αυτές τεχνικούς συμβούλους. 
4. Για κάθε πολυετή δράση, ο αρμόδιος οργανισμός 
αποστέλλει στην Επιτροπή, σε προθεσμία έξι μηνών 
από το τέλος κάθε πλήρους έτους εφαρμογής, εκθέσεις 
για την πρόοδο που έχει σημειωθεί. Υποβάλλεται 
επίσης στην Επιτροπή τελική έκθεση σε προθεσμία έξι 
μηνών από την ολοκλήρωση της ενέργειας. 
Για κάθε ενέργεια με διάρκεια κατώτερη των δύο ετών, ο 
αρμόδιος οργανισμός υποβάλλει στην Επιτροπή έκθε­
ση σε προθεσμία έξι μηνών από την ολοκλήρωση της. 
Η Επιτροπή καθορίζει τη μορφή και το περιεχόμενο 
των εκθέσεων. 
5. Με βάση τις ανωτέρω διαδικασίες και τις εκθέσεις 
παρακολούθησης, η Επιτροπή προσαρμόζει, εάν χρεια­
σθεί, στο μέγεθος ή στους όρους χορήγησης της 
χρηματοδοτικής συνδρομής που είχε αρχικά εγκριθεί, 
καθώς και το προβλεπόμενο χρονοδιάγραμμα των 
πληρωμών. 
6. Η Επιτροπή εκδίδει τις λεπτομερείς διατάξεις 
εφαρμογής του παρόντος άρθρου. 
Άρθρο 27 
Αξιολόγηση 
1. Η αξιολόγηση εντάσσεται στο πλαίσιο της εταιρι­
κής σχέσης. Οι αρμόδιες αρχές των κρατών μελών 
συμβάλλουν εάν χρειασθεί, στην όσο το δυνατό 
αποτελεσματικότερη διεκπεραίωση αυτής της αξιολό­
γησης. Για την πραγματοποίηση της αξιολόγησης 
γίνεται χρήση των διαφόρων στοιχείων που παρέχει το 
σύστημα παρακολούθησης για να εκτιμηθούν οι 
κοινωνικοοικονομικές επιπτώσεις των ενεργειών και 
κατά περίπτωση σε άμεση συνεργασία με τις επιτροπές 
παρακολούθησης. 
2. Η εκ των προτέρων και εκ των υστέρων αξιολόγηση 
των διαρθρωτικών ενεργειών που αναλαμβάνει η 
Κοινότητα εκτιμά την αποτελεσματικότητα τους σε 
τρία επίπεδα: 
— τη γενική επίπτωση τους στους στόχους που 
ορίζονται στο άρθρο 130Α της συνθήκης, και ιδίως 
την ενίσχυση της οικονομικής και κοινωνικής 
συνοχής στην Κοινότητα. Στο επίπεδο αυτό η 
αξιολόγηση αφορά ιδίως τις επιπτώσεις σε μακροοι­
κονομικό επίπεδο και την απόδοση, λαμβάνοντας 
υπόψη το γενικό κοινωνικοοικονομικό πλαίσιο στο 
οποίο διεξάγονται οι ενέργειες, καθώς και το 
συμπληρωματικό χαρακτήρα τους ως προς τις 
εθνικές πολιτικές, 
— την επίπτωση της διεξαγόμενης ενέργειας σε κάθε 
κοινοτικό πλαίσιο στήριξης, συμπεριλαμβανομέ­
νων, αφενός, των μακροοικονομικών επιπτώσεων 
της στην οικονομία των εξεταζόμενων περιφερειών 
και περιοχών και, αφετέρου, τη συμβολή της στην 
εκπλήρωση των ειδικών στόχων και ιδίως των 
αναπτυξιακών αξόνων στους οποίους δίνεται προτε­
ραιότητα, — την επίπτωση των λειτουργικών παρεμβάσεων 
(προγραμμάτων κλπ.). Στο επίπεδο αυτό η αξιολόγη­
ση αφορά κυρίως τις επιπτώσεις των παρεμβάσεων 
σε μικροοικονομικό επίπεδο. 
Η αξιολόγηση πραγματοποιείται, ανάλογα με την 
περίπτωση, σε σχέση με τους μακροοικονομικούς 
δείκτες που βασίζονται σε περιφερειακά και εθνικά 
στατιστικά στοιχεία, σε δεδομένα που προκύπτουν από 
περιγραφικές αναλυτικές μελέτες καθώς και σε ποσοτι­
κές αναλύσεις. 
3. Κατά την αίτηση των κοινοτικών πλαισίων στήρι­
ξης και κατά την εξέταση κάθε αίτησης για τη 
χορήγηση συνδρομής, η Επιτροπή λαμβάνει υπόψη, ως 
καθοριστικό στοιχείο, τα αποτελέσματα των αξιολογή­
σεων που έχουν πραγματοποιηθεί σύμφωνα με τις 
διατάξεις του παρόντος άρθρου. 
4. Στις αποφάσεις της Επιτροπής για τα κοινοτικά 
πλαίσια στήριξης καθορίζονται η αρχή και οι τρόποι 
αξιολόγησης. 
ΤΙΤΛΟΣ VIII 
ΕΠΙΤΡΟΠΕΣ 
Άρθρο 28 
Επιτροπή για την ανάπτυξη και την ανασυγκρότηση 
των περιφερειών 
Κατ' εφαρμογή του άρθρου 17 του κανονισμού (ΕΟΚ) 
αριθ. 2052/88 συνιστάται στα πλαίσια της Επιτροπής 
μία συμβουλευτική επιτροπή για την ανάπτυξη και την 
ανασυγκρότηση των περιφερειών. Η επιτροπή αυτή 
αποτελείται από αντιπρόσωπους των κρατών μελών και 
έχει ως πρόεδρο τον αντιπρόσωπο της Επιτροπής. Η 
ΕΤΕ συνεργάζεται στη λήψη των αποφάσεων της. 
Ο αντιπρόσωπος της Επιτροπής υποβάλλει στην 
επιτροπή σχέδιο των μέτρων που πρέπει να ληφθούν. Η 
επιτροπή διατυπώνει τη γνώμη της για το εν λόγω 
σχέδιο σε προθεσμία την οποία ορίζει ο πρόεδρος 
ανάλογα με τον επείγοντα χαρακτήρα του θέματος 
προβαίνοντας, κατά περίπτωση, σε ψηφοφορία. 
Η γνώμη εγγράφεται στα πρακτικά. Εξάλλου, κάθε 
κράτος μέλος έχει το δικαίωμα να ζητήσει να καταχω­
ρηθεί η θέση του στα πρακτικά. 
Η Επιτροπή δίνει μεγαλύτερη δυνατή βαρύτητα στη 
γνώμη της επιτροπής. Ενημερώνει την επιτροπή για τον 
τρόπο με τον οποίο έλαβε υπόψη τη γνώμη της. 
Η επιτροπή διατυπώνει γνώμη για τα σχέδια των 
αποφάσεων της Επιτροπής ως προς τα κοινοτικά 
πλαίσια στήριξης όπως προβλέπεται στο άρθρο 8 
παράγραφος 5 και στο άρθρο 9 παράγραφος 9 του 
κανονισμού (ΕΟΚ) αριθ. 2052/88, καθώς και για την 
κατάρτιση και την αναθεο')ρηση του καταλόγου των 
περιοχών που κρίνονται κατάλληλες για συνδρομή 
σύμφωνα με το στόχο αριθ. 2. Η Επιτροπή μπορεί να της 
υποβάλλει ερωτήσεις σχετικά με το άρθρο 10 του 
κανονισμού (ΕΟΚ) αριθ. ... (κανονισμό ΕΤΠΑ). 
Αριθ. C 256/10 Επίσημη Εφημερίδα των Ευρωπαϊκών Κοινοτήτων 3. 10. 88 
Άρθρο 29 
Επιτροπή που αναφέρεται στο άρθρο 124 της 
συνθήκης 
2. Κατ' εφαρμογή του άρθρου 17 του κανονισμού 
(ΕΟΚ) αριθ. 2052/88 η επιτροπή που αναφέρεται στο 
άρθρο 124 της συνθήκης αποτελείται από δύο αντιπρο­
σώπους της κυβέρνησης, δύο αντιπροσώπους των 
συνδικαλιστικών οργανώσεων των εργαζομένων και 
δύο αντιπροσώπους των συνδικαλιστικών οργανώσεων 
των εργοδοτών για κάθε ένα από τα κράτη μέλη. Το 
μέλος της Επιτροπής που ασκεί την προεδρία μπορεί να 
αναθέσει το έργο αυτό σε ανώτερο υπάλληλο της 
Επιτροπής. 
Για κάθε κράτος μέλος ορίζεται ένας αναπληρωτής για 
κάθε προαναφερθείσα κατηγορία. Κατά την απουσία 
του ενός ή και των δύο μελών, ο αναπληρωτής 
συμμετέχει αυτοδικαίως στη λήψη των αποφάσεων. 
Τα μέλη και οι αναπληρωτές διορίζονται από το 
Συμβούλιο με πρόταση της Επιτροπής για περίοδο 
τριών ετών. Η θητεία τους είναι ανανεώσιμη. Το 
Συμβούλιο προσπαθεί να εξασφαλίζει, ως προς τη 
σύνθεση της επιτροπής, την ίση εκπροσώπηση των 
διάφορων ενδιαφερόμενων ομάδων. 
Η επιτροπή διατυπώνει γνώμη για τα σχέδια αποφά­
σεων της Επιτροπής ως προς τις κατευθύνσεις για 
δράση σύμφωνα με τους στόχους αριθ. 3 και 4, τα 
κοινοτικά πλαίσια στήριξης σύμφωνα με τους στόχους 
αριθ. 1, 2 και 5β εφόσον πρόκειται για θέματα που 
υπάγονται στη στήριξη του ΕΚΤ. 
Η γνώμη της επιτροπής λαμβάνεται με απόλυτη 
πλειοψηφία των εγκύρων ψήφων. Η Επιτροπή ενημερώ­
νει την επιτροπή για τον τρόπο με τον οποίο έλαβε 
υπόψη τη γνώμη της. 
Η επιτροπή θεσπίζει τον κανονισμό λειτουργία της. 
Άρθρο 30 
Επιτροπή των γεωργικών διαρθρώσεων και της 
αγροτικής ανάπτυξης 
Κατ' εφαρμογή του άρθρου 17 του κανονισμού (ΕΟΚ) 
αριθ. 2052/88, συνίσταται στα πλαίσια της Επιτροπής η 
επιτροπή των γεωργικών διαρθρώσεων και της αγροτι­
κής ανάπτυξης, που αποτελείται από αντιπροσώπους 
των κρατών μελών και έχει ως πρόεδρο τον αντιπρόσω­
πο της Επιτροπής. 
Ο αντιπρόσωπος της Επιτροπής υποβάλλει στην 
επιτροπή σχέδιο των μέτρων που πρέπει να ληφθούν. Η 
Επιτροπή διατυπώνει τη γνώμη της για το εν λόγω 
σχέδιο σε προθεσμία που ορίζει ο πρόεδρος ανάλογα με 
τον επείγοντα χαρακτήρα του θέματος. Η γνώμη 
διατυπώνεται με την πλειοψηφία που προβλέπεται στο 
άρθρο 148 παράγραφος 2 της συνθήκης για την έκριση 
των αποφάσεων τις οποίες καλείται να λάβει το 
Συμβούλιο με βάση πρόταση της Επιτροπής. Κατά την ψηφοφορία στο πλαίσιο της επιτροπής, οι ψήφοι των 
αντιπροσώπων των κρατών μελών σταθμίζονται όπως 
ορίζεται στο εν λόγω άρθρο. Ο πρόεδρος δεν λαμβάνει 
μέρος στην ψηφοφορία. 
Η Επιτροπή εγκρίνει τα μέτρα που πρέπει να εφαρμο­
στούν άμεσα. Εάν, ωστόσο, αυτά δεν είναι σύμφωνα με 
τη γνώμη που έχει διαυτώσει η επιτροπή, η Επιτροπή 
γνωστοποιεί αμέσως τα εν λόγω μέτρα στο Συμβούλιο. 
Στην περίπτωση αυτή, η Επιτροπή μπορεί να αναλάβει 
την εφαρμογή των μέτρων που αποφάσισε η ίδια για 
περίοδο ενός μηνός το πολύ, από την ημερομηνία της 
γνωστοποίησης αυτής. 
Το Συμβούλιο, αποφασίζοντας με ειδική πλειοψηφία, 
μπορεί να λάβει διαφορετική απόφαση μέσα στην 
προθεσμία που προβλέπεται στο τρίτο εδάφιο. 
Η επιτροπή διατυπώνει τη γνώμη της για τα σχέδια 
αποφάσεων της Επιτροπής: 
— ως προς τις κοινές ενέργειες βάσει του στόχου 
αριθ. 5α, 
— ως προς τα κοινοτικά πλαίσια στήριξης βάσει του 
στόχου αριθ. 5β. 
Η επιτροπή που προβλέπεται στο παρόν άρθρο αντικα­
θιστά τη μόνιμη επιτροπή γεωργικών διαρθώσεων που 
έχει συσταθεί από το άρθρο 1 της απόφασης του 
Συμβουλίου της 4ης Δεκεμβρίου 1962 (') σε όλες τις 
λειτουργίες που της έχουν ανατεθεί δυνάμει της εν λόγω 
απόφασης ή δυνάμει του άρθρου 6 του κανονισμού 
(ΕΟΚ) αριθ. 729/70 του Συμβουλίου (2). 
Άρθρο 31 
Άλλες διατάξεις 
1. Η Επιτροπή υποβάλει τακτικά στις επιτροπές που 
προβλέπονται στα άρθρα 28, 29 και 30 τις εκθέσεις που 
αναφέρονται στο άρθρο 16 του κανονισμού (ΕΟΚ) αριθ. 
2052/88. Μπορεί να ζητήσει τη γνώμη των επιτροπών 
αυτών για κάθε θέμα που αφορά τις παρεμβάσεις των 
ταμείων, εκτός εκείνων που προβλέπονται στο παρόν 
άρθρο, ιδίως σε συνδυασμό με την άσκηση της 
πρωτοβουλίας που αναφέρονται στο άρθρο 5 παράγρα­
φος 5 του κανονισμού (ΕΟΚ) αριθ. 2052/88. 
2. Η απόφαση 75/185/ΕΟΚ του Συμβουλίου (3) για τη 
δημιουργία μιας επιτροπής περιφερειακής πολιτικής, η 
απόφαση 83/517/ΕΟΚ του Συμβουλίου (4) για την 
επιτροπή του ΕΚΤ και, όσον αφορά το ΕΓΤΠΕ — 
τμήμα Προσανατολισμού, οι διατάξεις των άρθρων 11 
έως 15 του κανονισμού (ΕΟΚ) αριθ. 729/70 για τη 
σύσταση επιτροπής του ΕΓΤΠΕ, καταργούνται. 
(') ΕΕ αριθ. 136 της 17. 12. 1962, σ. 2892/62. 
(2) ΕΕ αριθ. L 94 της 28. 4. 1970. σ. 13. 
(3) ΕΕ αριθ. L 73 της 21. 3. 1975, σ. 47. 
(4) ΕΕ αριθ. L 289 της 22. 10. 1983, σ. 42. 
3. 10. 88 Επίσημη Εφημερίδα των Ευρωπαϊκών Κοινοτήτων Αριθ. C 256/11 
ΤΙΤΛΟΣ IX ΤΙΤΛΟΣ Χ 
ΕΚΘΕΣΕΙΣ ΚΑΙ ΔΗΜΟΣΙΟΤΗΤΑ ΤΕΑΙΚΕΣ ΔΙΑΤΑΞΕΙΣ 
Άρθρο 32 Άρθρο 34 
Εκθέσεις Μεταβατικές διατάξεις 
Οι ετήσιες εκθέσεις που αναφέρονται στο άρθρο 16 του 
κανονισμού (ΕΟΚ) αριθ. 2052/88 περιλαμβάνουν μετα­
ξύ άλλων: 
— απολογισμό των προσπαθειών όλων των ταμείων, 
της ΕΤΕ και των άλλων χρηματοδοτικών μέσων υπέρ 
της υλοποίησης των πρωταρχικών στόχων που 
αναφέρονται στο άρθρο 1 του εν λόγω κανονισμού, 
— απολογισμό των δραστηριοτήτων κάθε ταμείου και 
τΤΙζ χρησιμοποίησης των σχετικών πόρων του 
προϋπολογισμού, καθώς και τις δράσεις των άλλων 
χρηματοδοτικών μέσων που υπάγονται στην αρμο­
διότητα της Επιτροπής. 
Άρθρο 33 
Πληροφόρηση και δημοσιότητα 
1. Ο οργανισμός που είναι αρμόδιος για την εφαρμογή 
μίας ενέργειας η οποία επωφελείται από χρηματοδοτική 
συνδρομή της Κοινότητας φροντίζει να δοθεί αρκετή 
δημοσιότητα στην ενέργεια αυτή ώστε: 
— να ευαισθητοποιηθούν οι ενδεχόμενοι δικαιούχοι 
και οι επαγγελματικές οργανώσεις ως προς τις 
δυνατότητες που προσφέρει η ενέργεια αυτή, 
— να ευαισθητοποιηθεί η κοινή γνώμη για το ρόλο της 
Κοινότητας στα πλαίσια της ενέργειας αυτής. 
Τα κράτη μέλη συμβουλεύονται την Επιτροπή και την 
ενημερώνουν για τις πρωτοβουλίες που αναλαμβάνο­
νται για τον σκοπό αυτό. 1. Κατ' εφαρμογή του άρθρου 15 παράγραφος 3 του 
κανονισμού (ΕΟΚ) αριθ. 2052/88, οι αιτήσεις για 
πολυετείς ενέργειες που λαμβάνονται μετά την έγκριση 
του εν λόγω κανονισμού, αλλά πριν την έναρξη της 
ισχύος του συνόλου των κανονισμών εφαρμογής που 
αναφέροναι στο άρθρο 130Ε της συνθήκης, πρέπει να 
είναι σύμφωνες με τους στόχους που αναφέρονται στο 
άρθρο 1 του κανονισμού (ΕΟΚ) αριθ. 2052/88 και να 
τίθενται σε εφαρμογή με μία από τις μορφές παρέμβα­
σης που προβλέπονται από το άρθρο 5 αυτού. 
2. Η Επιτροπή λαμβάνει υπόψη, κατά τη θέσπιση των 
κοινοτικών πλαισίων στήριξης, κάθε πολυετή ενέργεια 
που έχει ήδη εγκριθεί από το Συμβούλιο ή από την 
Επιτροπή πριν από την έναρξη ισχύος των αποφάσεων 
εφαρμογής που αναφέρονται στο άρθρο 130Ε της 
συνθήκης και έχει χρηματοοικονομικές επιπτώσεις 
κατά την περίοδο που καλύπτεται από τα εν λόγω 
πλαίσια. 
3. Η Επιτροπή μπορεί να προτείνει στο ενδιαφερόμε­
νο κράτος μέλος να εφαρμόσει τις διατάξεις της 
ρύθμισης των ταμείων που αρχίζουν να ισχύουν την 1η 
Ιανουαρίου 1989 για τις ενέργειες που έχουν ήδη 
αποφασισθεί πριν από την ημερομηνία αυτή. 
4. Για να εξασφαλισθεί η συνέχεια της δράσης των 
ταμείων κατά την περίοδο από 1ης Ιανουαρίου έως 1η 
Οκτωβρίου 1989, η Επιτροπή μπορεί να εγκρίνει 
ενέργειες κατά παρέκκλιση των διατάξεων του άρθρου 
15 παράγραφος 1. Οι ενέργειες αυτές αναφέρονται στην 
επακόλουθη απόφαση για το σχετικό κοινοτικό πλαί­
σιο στήριξης. 
Άρθρο 35 
Έναρξη ισχύος 
Ο παρών κανονισμός αρχίζει να ισχύει την 1η Ιανουα­
ρίου 1989. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.